बोले- देश गुलदस्ते की तरह, खराब न करने की अपील; AAP नेता पाठक दे चुके समर्थन
CM Bhagwant Mann; Oppose UCC | Akali Dal Point On AAP Clear Situation  आम आदमी पार्टी के सीनियर लीडर संदीप पाठक द्वारा यूनिफार्म सिविल कोड़ (UCC) का समर्थन किए जाने की घोषणा के बाद अब मुख्यमंत्री भगवंत मान ने इसका विरोध कर दिया है।
आम आदमी पार्टी के सीनियर लीडर संदीप पाठक के यूनिफॉर्म सिविल कोड़ (UCC) का समर्थन किए जाने की घोषणा के बाद अब पंजाब के मुख्यमंत्री भगवंत मान ने इसका विरोध कर दिया है। उन्होंने UCC पर सवाल उठाते हुए देश को गुलदस्ता बताया और इसे खराब ना करने की अपील की। वहीं अकाली दल ने इसका समर्थन किया और AAP को इस पर अपना पक्ष साफ करने को कहा है।
CM ने कहा- हमारा देश एक गुलदस्ते की तरह है, गुलदस्ते में हर रंग के फूल हैं और हर रंग की एक अलग संस्कृति है। गुलदस्ता एक ही रंग का हो, इसकी इजाजत नहीं होगी। हर रंग की अपनी संस्कृति है, सबके अपने रीति-रिवाज हैं। सबसे बात करें, सहमति लें, फिर विचार करें कि इस कोड को लागू करना है या नहीं। मान ने BJP पर सवाल खड़ा करते हुए कहा कि बताओ हर धर्म के रीति-रिवाज इन्हें क्या कहते हैं? ये BJP पता नहीं धर्म के मुद्दे क्यों उठा रही है?
मान बोले- ये BJP का एजेंडा
मान ने आगे कहा कि संविधान कहता है, पूरा समाज एक समान हो जाए तो ऐसे कोड लागू करें। क्या हम सामाजिक तौर पर बराबर हो गए हैं? अभी भी बहुत से दलित लोग हैं जिन्हें पढ़ने का समय नहीं मिलता, अर्थव्यवस्था के कारण किसी को काम करने का समय नहीं मिलता।
अकाली दल ने AAP को घेरा
अकाली दल के वक्ता डॉ. दलजीत चीमा ने मुख्यमंत्री का समर्थन किया है। डॉ. चीमा ने कहा कि यह अच्छी बात है, सीएम को इसकी समझ आने लगी है, लेकिन इससे AAP का दोहरा चेहरा भी सामने आया है। कुछ दिन पहले AAP नेता व सांसद संदीप पाठक ने राष्ट्रीय स्तर पर UCC का समर्थन किया। जिससे साफ हुआ कि केजरीवाल खुद UCC के हक में हैं।
अब मुख्यमंत्री को चाहिए कि वे संदीप पाठक को लेकर वह उनकी बात दोहराने के लिए कहें ताकि AAP का पक्ष साफ हो सके।